Ziyokor (Sirdaryo tumani). Ziyokor () — Oʻzbekiston Respublikasi Sirdaryo viloyati Sirdaryo tumaniga qarashli shaharcha hisoblanadi. Eski "Охунбобоев" nomida bo'lgan mahallaga 2009- yilda "Ziyokor" shaharcha maqomi berildi. Shaharcha Respublikaning eng katta magistral M-34 yo'nalishida joylashgan. Shaharcha yer maydoni 1.35 km2 [136 gektar] joyni egallaydi. Perimetri esa 5712 metrni tashkil qiladi. Shaharchada 30 ga yaqin ko'chalar mavjud. Ulardan eng yiriklari Qadr (1525 m) va Istiqlol (1090 m) ko'chalari hidoblanadi. Bu yerda gaz ta'minot, elektr energiya,suv ta'minoti, chiqindi olib ketish xizmati, wi-fi ta'minotlari, xususan Beeline, Ucell, Uzmobile(Uztelecom), Humans, Oq aloqa kompaniyalari 100% miqdorda ishlab keladi va kollej, maktab, bog'cha, sport zali, stadion, klinika, restoran, do'kon, avtomobilsozlik va boshqa xizmat ko'rsatish turlari mavjud. Bundan tashqari chorvachilik,bog'dorchilik,pillachilik kabi qishloq xo'jaligi ham rivojlangan. Shaharchani o'rta qismidan "O'rinboy" suv kanali kesib o'tgan va aholi uchun yer maydonlarini sug'oriladigan kanal hisoblanadi.Shaharchadagi eng mashhur joylardan biri bu - "Abu Ali ibn Sino" nomidagi tibbiyot texnikumi hisoblanadi , talabalar tumanning boshqa mahallalaridan kelib tahsil olishadi. Shaharcha ichida nogironligi mavjud bo'lgan ayollar uchun mo'ljallangan "Sirdaryo Muruvvat Uyi" qurilgan va u yerda 500 nafarga yaqin nogiron ayollarga xizmat ko'rsatilmoqda.